**EVROPSKA UNIJA – BOSNA I HERCEGOVINA**

**Osmi sastanak Pododbora**

**za pravdu, slobodu i sigurnost**

**10-11. decembar 2024.**

**Brisel (hibridni sastanak)**

**preporuke sa sastanka**

*Preporuke koje slijede grupisane su prema koracima iz Saopštenja Komisije iz 2022. kojim se preporučuje dodjela statusa kandidata Bosni i Hercegovini i predstavljaju kratkoročne prioritete koje BiH mora da ispuni kako bi Vijeće moglo usvojiti Pregovarački okvir. Prioritetne preporuke iz godišnjeg izvještaja date su kao referenca na početku svake tačke.*

Strategije i zakonodavstvo koji se usklađuju s *acquisem* EU/standardima EU treba da odražavaju zajedničku viziju i angažman cijele zemlje, daju prednost kvalitetu u odnosu na brzinu, i budu popraćeni odgovarajućim konsultacijama zainteresovanih strana i izdvajanjem adekvatnih resursa za realizaciju ciljeva strategija/zakonodavstva. Nadalje, potrebno je poboljšati prikupljanje relevantnih podataka/statistike i uspostaviti mehanizam za praćenje provođenja strategija/zakonodavstva za cijelu zemlju.

Budući da je oblast pravde, slobode i sigurnosti dio klastera koji se odnosi na osnove EU, Komisija snažno potiče vlasti Bosne i Hercegovine da sve nacrte zakona koji se odnose na ove teme dostave Uredu EU u Sarajevu kako bi se osigurala usklađenost s *acquisem* EU i evropskim standardima.

1. **Reforma pravosuđa i rad na predmetima ratnih zločina**

|  |  |
| --- | --- |
| |  | | --- | | **Prioritetne preporuke iz Godišnjeg izvještaja**   * Što prije imenovati sudije na upražnjena mjesta u Ustavnom sudu i osigurati puni sastav Ustavnog suda, a kada su u pitanju sudovi generalno, osigurati dosljedno imenovanje sudija na osnovu stručnosti, pri čemu etnički kriteriji neće imati prevagu, a ocjenjivanje rada sudija vršiće se na osnovu kriterija kvaliteta * Finalizirati i usvojiti nove zakone o VSTV-u i sudovima BiH u skladu s preporukama Venecijanske komisije, uključujući omogućavanje VSTV-u pristup svim informacijama koje su neophodne za pravilno vršenje njegovih funkcija; provesti odredbe Zakona o VSTV-u koje se odnose na integritet kako bi se osigurala djelotvornost provjere integriteta u skladu sa evropskim standardima uz vanjski nadzor * usvojiti novu Strategiju za reformu sektora pravde, upisati presude međunarodnih krivičnih sudova u domaće krivične evidencije i efikasno provesti Revidiranu strategiju za rad na predmetima ratnih zločina, posebno kroz jačanje regionalne saradnje | |
| **Drugi korak:** *prioritetno usvojiti izmjene i dopune postojećeg zakona o Visokom sudskom i tužilačkom vijeću vezano za integritet* |

* Završiti kadrovsko popunjavanje Odjela VSTV-a za provođenje postupaka po izvještajima kako bi se vršila provjera prijavljene imovine nosilaca pravosudnih funkcija. (1. kvartal 2025.)
* VSTV treba nastaviti s potpisivanjem pojedinačnih memoranduma o razumijevanju s javnim institucijama kako bi se olakšao pristup podacima relevantnim za provođenje postupka po izvještajima (1. kvartal 2025.)
* Dostavljanje finansijskih izvještaja sudija i tužilaca za 2023. i 2024. treba završiti bez daljeg odlaganja i prekida između starog i revidiranog sistema prijavljivanja imovine. (1. kvartal i 2. kvartal 2025.)

|  |
| --- |
| **Treći korak:** *usvojiti novi zakon o Visokom sudskom i tužilačkom vijeću i Zakon o Sudovima Bosne i Hercegovine* |

* Uskladiti Zakon o VSTV-u sa preporukama EU (konkretno, omogućiti VSTV-u da nesmetano zatraži dodatne informacije, omogućiti nasumičan odabir na osnovu kriterija nacionalne i rodne pripadnosti, te unaprijediti postupanje po zahtjevima za zaštitu od neprimjerenog uticaja), i preporukama Venecijanske komisije (uključujući i njeno predstojeće mišljenje), i usvojiti zakon. (1. kvartal 2025.)
* Usvojiti Zakon o Sudovima BiH, koji provodi preporuke iz Mišljenja Venecijanske komisije iz 2013. i 2023. godine. Sve naknadne izmjene Zakona o Sudovima BiH treba pregledati Venecijanska komisija. (4. kvartal 2024.)
* Osigurati integritet pravosudnih imenovanja i unapređenja. U tom smislu, treba dosljedno primijeniti unaprijeđena pravila VSTS-a o imenovanjima u pravosuđu, uključujući ocjene kandidata na osnovu struktuiranih pitanja na intervjuu.
* VSTV treba usvojiti kriterije koji će omogućiti podjednako razmatranje kvantitativnih i kvalitativnih kriterija prilikom napredovanja u pravosudnoj upravi i nosilaca pravosudnih funkcija. Osigurati redovnu početnu i stalnu obuku o pravosudnoj etici i integritetu, kao i o *acquisu* EU i drugom relevantnom međunarodnom pravu i standardima, sve na osnovu procjene potreba za obukom.
* Disciplinska tijela VSTV-a treba da (i) bolje odaberu i odrede prioritete u disciplinskim predmetima; (ii) poboljšaju pravila o dokazivanju na disciplinskim ročištima; i (iii) izmijene interne smjernice kako bi se unaprijedio kvalitet obrazloženja i transparentnost disciplinskih odluka, čime se osigurava dosljednost i (iv) osiguraju da stroge sankcije imaju odvraćajući učinak.
* Transparentnost pravosuđa treba znatno poboljšati kroz dosljednu primjenu komunikacionih strategija VSTS-a i pravosudnih institucija, kao i Smjernica VSTS-a za objavljivanje presuda i optužnica na internet stranicama pravosudnih institucija.
* Usvojiti novi strateški okvir za reformu sektora pravde u BiH za period od 2024. do 2028. i akcioni plan (4. kvartal 2024.)
* Uspostaviti snažan mehanizam za praćenje, izvještavanje o napretku i ocjenu uticaja programa reforme VSTV-a za period od 2024. do 2026., posebno u pogledu ključnih reformi potrebnih za pristupanje EU (4. kvartal 2024.)
* Revidirati zakone o izvršnom postupku u entitetima i Brčko distriktu, posebno u cilju smanjenja broja neriješenih predmeta male vrijednosti i komunalnih predmeta, čime će se sudovi osloboditi tereta nespornih potraživanja i uvesti profesionalni izvršitelji.
* Usvojiti Strategiju medijacije kako bi se olakšao pristup pravdi kroz veću upotrebu ovog mehanizma za alternativno rješavanja sporova čime se smanjuje broj predmeta u sudovima (1. kvartal 2025.)
* U FBiH provesti mjere za rješavanje problema prekomjernog trajanja sudskih postupaka, između ostalog, izmjenama i dopunama zakona o parničnom i krivičnom postupku i usvajanjem propisa kojim će se osigurati pravo na presudu u razumnom roku. (1. kvartal 2025.)
* Osigurati postepen prelazak finansiranja cjelokupnog osoblja VSTV-a s IPA-e na državni budžet. Ovaj prelazak se treba obaviti pravovremeno i na način koji podržava funkcije VSTV-a i reforme koje nosi proces pristupanja EU (1. kvartal 2025.)
* Efikasno provesti revidiranu Strategiju za rad na predmetima ratnih zločina u okviru produženog vremenskog roka. (4. kvartal 2025.)
* Povećati regionalnu saradnju u radu na predmetima ratnih zločina i pronalasku nestalih osoba.
* Nakon potpisivanja Memoranduma o razumijevanju između BiH i Registra Međunarodnog rezidualnog mehanizma za krivične sudove (IRMCT), država bi trebala nastaviti da prenosi presude MKSJ-a i njegovih nasljednika u domaće krivične evidencije. (1. kvartal 2025.)
* Ojačati kapacitete forenzičke medicine u zemlji kroz podršku i jačanje državne Agencije za forenzička ispitivanja i vještačenja tako što će se osigurati odgovarajuće osoblje i resursi za potrebe Agencije, te osnovati odjeljenja za sudsku medicinu pri Agenciji. (3. kvartal 2025.)
* Povećati sredstva dostupna Ministarstvu za ljudska prava i izbjeglice za podršku radu udruženja porodica nestalih osoba. (3. kvartal 2025.)
* Pokrenuti inkluzivan dijalog usmjeren na identifikaciju konkretnih mjera koje BiH treba preduzeti da ostvari napredak u realizaciji Ključnog prioriteta 5, što bi moglo doprinijeti usvajanju cjelodržavne strategije tranzicione pravde, dovesti do formalnog izvinjenja ili zajedničke posjete kako bi se odalo poštovanje svim civilnim žrtvama proteklog rata. (3. kvartal 2025.)

1. **Provedba zakona i pravosudna saradnja u krivičnim stvarima**

|  |
| --- |
| **Prioritetne preporuke iz Godišnjeg izvještaja**   * Usvojiti novi zakon o zaštiti ličnih podataka BiH što je preduslov za sporazum o operativnoj saradnji s Eurojust-om, te potpisati i ratifikovati sporazum |

|  |
| --- |
| **Peti korak:** *preduzeti odlučne korake kako bi se ojačala prevencija i borba protiv korupcije i organizovanog kriminala* |

* Zaključiti proces ratifikacije međunarodnog sporazuma između BiH i EU o saradnji sa Eurojustom. (2. kvartal 2025.)
* Usvojiti novi zakon o zaštiti ličnih podataka BiH usklađen sa standardima EU i svim komentarima koje je dostavila EU (4. kvartal/2024).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ojačati saradnju među agencijama za provedbu zakona, prvenstveno povećanjem specijalizovanih međuagencijskih istražnih timova za složene slučajeve, uključujući finansijske istrage, ili zajedničkih istražnih timova; poboljšati sistemski / standardizovan pristup elektronskim bazama podataka i sigurnoj razmjeni podataka.
* Osigurati punu saradnju relevantnih agencija s projektnim timom u okviru IPA-e koji radi na uvođenju automatizovanog informacionog sistema otisaka prstiju (AFIS), i na njegovoj potpunoj iskoristivosti nakon što se završi postupak javne nabavke. (1. kvartal 2026.)
* Olakšati razmjenu obavještajnih podataka u krivičnim predmetima u stvarnom vremenu između agencija za provedbu zakona na svim nivoima, uključujući korištenje registara o krivičnim djelima.
* Pokrenuti formalni proces koji podržava integrisani pristup bazama DNK, kao preduslov cjelodržavne koordinacije i ojačati saradnju sa drugim državama. (2. kvartal 2025.)
* Dodatno razviti i ojačati policijsko djelovanje utemeljeno na obavještajnim podacima na svim nivoima vlasti.
* Aktivno učestvovati u IPA projektu Policijska pomoć Evropske unije za Bosnu i Hercegovinu u svim aspektima, uključujući unutrašnju i vanjsku saradnju.

1. **Osnovna prava**

|  |  |
| --- | --- |
| |  | | --- | | **Prioritetne preporuke iz Godišnjeg izvještaja**   * Izvršiti sudske presude kako bi se okončala praksa podijeljenih škola * Osigurati puno poštivanje, zaštitu i promovisanje slobode okupljanja, udruživanja i izražavanja, i uzdržati se od daljih aktivnosti koje negativno utiču na njih. * Unaprijediti i uskladiti zakonodavstvo protiv nasilja u porodici i rodno zasnovanog nasilja kako bi se ispunili međunarodni standardi i uskladili zakoni u cijeloj zemlji sa Zakonom o ravnopravnosti polova, te povećalo javno i političko učešće žena. | |
| **Sedmi korak:** *osigurati zabranu mučenja, prvenstveno kroz uspostavu nacionalnog preventivnog mehanizma protiv mučenja i zlostavljanja* |

* Osigurati potpunu operacionalizaciju nedavno usvojenih izmjena i dopuna Zakona o ombudsmanu za ljudska prava, uključujući funkcionalan državni preventivni mehanizam. (1. kvartal 2025.)
* Uskladiti zakonodavstvo i prakse o slobodi okupljanja širom zemlje u skladu s preporukama Evropske komisije koje su rezultat misije stručne procjene o slobodi okupljanja koja je održana u maju 2018. godine i mišljenja Venecijanske komisije iz decembra 2019. godine. (2. kvartal 2025.)
* Spriječiti nazadovanje, promovisati poticajno okruženje za civilno društvo i poboljšati sistemsko institucionalno praćenje slučajeva prijetnji i zastrašivanja članova civilnog društva.
* Usvojiti strateški okvir za saradnju sa civilnim društvom na svim nivoima vlasti. (1. kvartal 2025.)
* Osigurati pouzdano, potpuno funkcionalno, sistemsko, i cjelodržavno prikupljanje statističkih podataka, podijeljenih po polu o:
  + prijetnjama i napadima na novinare i medijske radnike (2. kvartal 2025.) i osigurati odgovarajuće institucionalne i pravosudne mjere,
  + govoru mržnje, uključujući govor mržnje na internetu, i poboljšati identifikaciju i izvještavanje o tim slučajevima od strane agencija za provedbu zakona, i učinkovite mjere protiv govora mržnje (2. kvartal 2025),
  + stopama siromaštva djece, nasilju nad djecom, posebno djecom koja pripadaju ranjivim grupama kao što su djeca sa smetnjama u razvoju, romska djeca i djevojčice (2. kvartal 2025),
  + slučajevima diskriminacije i socio-ekonomskim potrebama ugroženih osoba (2. kvartal 2025).
* Analizirati prikupljene podatke i provesti procjenu uticaja na polove kako bi se mogle izraditi politike zasnovane na sveobuhvatnim informacijama i dokazima.
* Usvojiti skup cjelodržavnih državnih politika u oblasti zaštite i provedbe ljudskih prava, uključujući zabranu diskriminacije, zaštitu pripadnika manjina i tranzicionu pravdu. (2. kvartal 2025.)
* Unaprijediti zaštitu i inkluziju ranjivih grupa, posebno osoba sa invaliditetom, djece, LGBTIQ osoba, pripadnika romske zajednice, zatvorenika, migranata i tražilaca azila, kao i raseljenih lica i izbjeglica u cilju zatvaranja Aneksa VII Dejtonskog mirovnog sporazuma. (2. kvartal 2025.)
* Pojačati angažman Institucije ombudsmana u sudskim postupcima, u skladu s preporukama iz Priebeovog izvještaja. (2. kvartal 2025.)
* Produžiti mandat i proširiti ovlasti te ojačati resurse i nezavisnost tijela za jednakost u skladu s direktivama EU o minimalnim standardima za tijela za jednakost (2. kvartal 2026.).
* Usvojiti revidirani Akcioni plan za provedbu presude ESLjP u predmetu Sejdić-Finci. (1. kvartal 2025.)
* Osigurati inkluzivno i kvalitetno obrazovanje za sve (kontinurano) i ukinuti diskriminatornu praksu „dvije škole pod jednim krovom“, te provesti relevantne presude domaćih sudova. (2. kvartal 2025.)
* Navesti planirane mjere za otklanjanje ozbiljnih sistemskih problema u vezi sa nečovječnim i ponižavajućim postupanjem prema djeci u institucionalnom smještaju i sve konkretne aktivnosti preduzete u pravcu tranzicije sa institucionalne brige o djeci koja pripadaju ranjivim grupama na brigu u zajednici. (2. kvartal 2025.)
* Poboljšati položaj žrtava seksualnog nasilja u ratu provođenjem Odluke UN-ovog Komiteta za borbu protiv mučenja (UNCAT) iz avgusta 2019. godine, kojom se zahtijeva obeštećenje, rehabilitacija i formalno izvinjenje od strane vlasti. Osigurati provođenje preostalih preporuka UNCAT-a iz 2017. godine. (1. kvartal 2025.)
* Izraditi i usvojiti zakon na državnom nivou koji propisuje minimalna prava civilnih žrtava ratne torture u cijeloj zemlji, u skladu s obavezama iz Konvencije UN-a protiv mučenja. Značajno unaprijediti sistem obeštećenja za civilne žrtve seksualnog nasilja i mučenja u periodu rata, posebno kada je u pitanju sporedna odgovornost, uključujući i primjenu odredbi o zastari odgovornosti trećih lica i propisivanje i naplatu sudskih taksi u s tim povezanim neuspjelim odštetnim zahtjevima u građanskom postupku, posebno u RS.
* Uspostaviti mehanizam za odštetne zahtjeve civilnih žrtava rata koji će se u slučaju platežno nesposobnih osuđenih počinilaca pokrivati iz budžeta (1. kvartal 2025.)
* Usvojiti izmjene i dopune Zakona o žrtvama mučenja RS kako bi se produžio rok za prijavu za dodjelu statusa žrtve rata, koji je istekao u oktobru 2023. godine. (rok istekao 5. oktobra 2023. godine)
* Kao stvar hitnog prioriteta, odreći se sudskih taksi koje trebaju platiti žrtve ratne torture u RS zbog zastare njihovih zahtjeva za naknadu štete. (1. kvartal 2025.)
* Osigurati punu primjenjivost Zakona o civilnim žrtvama rata u FBiH, koji bi trebao stupiti na snagu 1. januara 2024. godine. Nastaviti sa izradom Zakona o žrtvama torture u FBiH. (2. kvartal 2025.)
* Nastaviti jačati prava žena žrtava svih vrsta zločina, posebno pravo na pristup uslugama podrške i zaštite u skladu s individualnim potrebama žrtava. (3. kvartal 2025.)
* Usvojiti novi Akcioni plan o ženama, miru i sigurnosti (prema Rezoluciji Savjeta bezbjednosti UN-a - UNSCR1325) za period 2024 - 2027. (1. kvartal 2025.)
* Dalje uskladiti Zakon o zaštiti od nasilja u porodici Federacije BiH sa standardima Istanbulske konvencije, uključujući unapređenje sistema sigurnih kuća, te usvojiti izmjene i dopune Krivičnog zakona Federacije BiH u cilju osiguranja jedinstvene regulative i kriminalizacije nasilja u porodici. (4. kvartal 2024)
* Izmijeniti krivične zakone i zakone o nasilju u porodici kako bi se ispunile sve obaveze koje proizlaze iz Istanbulske i Lanzarote konvencije. Dalje uskladiti Krivični zakon Federacije BiH sa Lanzarote konvencijom u cilju boljeg procesuiranja predmeta organizovanog kriminala koji uključuju djecu (4. kvartal 2024.)
* Dalje promovisati hraniteljstvo i alternativna rješenja, te preduzimati posebne mjere za suzbijanje iskorištavanja djece i dječjeg prosjačenja. (4. kvartal 2025)
* Unaprijediti mapiranje potreba ranjivih osoba, posebno osoba sa invaliditetom, nacionalnih manjina i Roma. (2. kvartal 2025.)
* Osigurati provedbu akcionih planova za socijalno uključivanje Roma i prava LGBTIQ osoba i osigurati neophodna budžetska sredstva za njihovu provedbu. (1. kvartal 2025.)
* Osigurati ispunjavanje obaveza iz Poznanjske deklaracije o integraciji Roma, što je međunarodna obaveza zemlje. (3. kvartal 2025.)
* Uskladiti relevantne zakone sa Konvencijom o pravima djeteta (između ostalog krivične zakone, porodične zakone, zakone o nasilju u porodici, zakone koji se odnose na dječju zaštitu i zakone koji se odnose na socijalnu zaštitu). (2. kvartal 2025.)
* Razviti nedostajuće i ojačati postojeće sisteme i strukture zaštite prilagođene potrebama djece, u skladu s međunarodnim obavezama. (3. kvartal 2025.)
* Pojačati provedbu Gender akcionog plana BiH i Akcionog plan za provođenje Rezolucije Savjeta bezbjednosti UN-a - UNSCR 1325 u BiH na svim nivoima i osigurati pravovremenu izradu akcionih planova za naredne godine, s jasnim koracima, ključnim etapama, mehanizmima za praćenje i izvorima finansiranja. (1. kvartal 2025.)
* Uskladiti i unaprijediti zakone protiv nasilja u porodici i rodno zasnovanog nasilja u cijeloj zemlji i uskladiti ih sa Zakonom o ravnopravnosti polova i Istanbulskom konvencijom kako bi se ispunili međunarodni standardi. (1. kvartal 2025.)
* Kroz zakone, domaće strategije i akcione planove o rodnoj ravnopravnosti i borbi protiv diskriminacije, ispuniti najnovije zaključke i preporuke iz izvještaja Komiteta za eliminaciju diskriminacije žena (CEDAW) i Grupe eksperata za borbu protiv nasilja nad ženama i nasilja u porodici (GREVIO). (1. kvartal 2025.)
* Poboljšati institucionalni odgovor na rodno zasnovano nasilje i uznemiravanje, uključujući mjere zaštite, podršku žrtvama, pravnu pomoć, posebno za djecu i ranjive osobe, i obezbjeđivanje sigurnog smještaja. (2. kvartal 2025.)
* Osigurati jednak pristup uslugama zdravstvene zaštite za žene i djevojčice, uključujući Rome, LGBTIQ i druge manjinske grupe, i zabraniti nasilje nad porodiljama. (2. kvartal 2025.)
* Uskladiti naknade iz oblasti zdravstvene zaštite, porodiljskog, očinskog i roditeljskog odsustva u cijeloj zemlji. (2. kvartal 2025.)

1. **Sloboda izražavanja**

|  |  |
| --- | --- |
| |  | | --- | | **Prioritetne preporuke iz Godišnjeg izvještaja**   * Osigurati zaštitu novinara i sistematsko institucionalno rješavanje prijetnji i nasilja nad novinarima * Osigurati finansijsku održivost i političku nezavisnost javnih emitera i uskladiti entitetske zakone s državnim zakonom o javnom RTV sistemu * Usvojiti zakone o transparentnosti vlasništva nad medijima i kriterije za javno   oglašavanje, osigurati dekriminalizaciju klevete u cijeloj zemlji. | |
| **Osmi korak:** *garantovati slobodu izražavanja i medija i zaštitu novinara, posebno putem odgovarajućeg sudskog procesuiranja predmeta prijetnji i upotrebe nasilja nad novinarima i medijskim radnicima* |

* Osigurati da se ne preduzimaju nikakvi koraci koji bi dalje ugrožavali slobodu izražavanja i medije.
* Osigurati zaštitu novinara i sistematske institucionalne mjere za rješavanje prijetnji i

nasilja nad novinarima, kroz odgovarajuću cjelodržavnu koordinaciju i funkcionalan institucionalni mehanizam. (2. kvartal 2025.)

* Podnijeti Komisiji novi nacrt zakona o Javnom RTV servisu kako bi se osigurala njegova usklađenost s *aquisem* EU (1. kvartal 2025.). Potpuno provesti propise o javnim emiterima, kojim se garantira politička neutralnost, nezavisnost i pravovremeno imenovanje upravnih struktura javnih emitera (upravni odbori i direktori). Osigurati održiv model finansiranja javnog RTV sistema. (1. kvartal 2025.)
* Preduzeti sve neophodne korake kako bi se opozvale nedavno usvojene izmjene i dopune Krivičnog zakona RS koji klevetu kvalifikuju kao krivično djelo. (1. kvartal 2025.)
* Usvojiti izmjene i dopune krivičnih zakona kako bi se govor mržnje regulisao u skladu sa presudama ESLjP i *acquisem* EU. (2. kvartal 2025.)
* Osigurati usklađenost novih nacrta Zakona o elektronskim komunikacijama i Zakona o elektronskim medijima s *acquisem* EU. Usvojiti zakon o transparentnosti vlasništva nad medijima i kriterije javnog oglašavanja. Nove nacrte zakona dostaviti Komisiji kako bi se osigurala njihova usklađenost s *acquisem* EU. (2. kvartal 2025.)
* Osigurati pravilnu provedbu državnog Zakona o slobodi pristupa informacijama i blagovremeno usvajanje podzakonskih akata. Uspostaviti centralni portal podataka i proaktivno objavljivati informacija (1. kvartal 2025.)
* Izmijeniti propise na državnom nivou u cilju uspostavljanja nezavisnog i specijalizovanog mehanizma za nadzor, uključujući žalbeni postupak u pitanjima koja se odnose na slobodu informisanja (3. kvartal 2025.)
* Izraditi propise o slobodnom pristupu informacijama na nivou entiteta i BDBiH, usklađeno kako u cijeloj zemlji tako i s relevantnim evropskim standardima i *acquisem* EU, koristeći model zakona o slobodnom pristupu informacijama koji je izradila SIGMA kao osnovu za izradu novih zakona i ispunjavanje preporuka TAIEX-a (3. kvartal 2024. godine). Prije procedure usvajanja, dostaviti Komisiji nacrte novih zakona u ranoj fazi izrade kako bi se osigurala njihova usklađenost s *acquisem* EU i relevantnim standardima.

1. **Politika borbe protiv korupcije**

|  |  |
| --- | --- |
| |  | | --- | | **Prioritetne preporuke iz godišnjeg izvještaja**   * upotpuniti zakonodavni i institucionalni okvir i intenzivirati provedbu pravila o sprečavanju sukoba interesa i zaštiti prijavitelja korupcije usvajanjem novih propisa u skladu sa evropskim standardima na svim nivoima vlasti i usklađivanjem postojećeg zakonodavstva s njima. * pokazati napredak u ostvarivanju rezultata u borbi protiv korupcije na visokom nivou i unaprijediti saradnju policijskih organa i tužilaštava; * profesionalizirati tijela za prevenciju korupcije u cijeloj zemlji. | |
| **Četvrti korak:** *usvojiti Zakon o sprečavanju sukoba interesa* |

* Efikasno implementirati zakon o sprečavanju sukoba interesa na državnom nivou uspostavljanjem djelotvornog mehanizma za provjeru imovinskih kartona nositelja javnih funkcija. (2. kvartal 2025.)

|  |
| --- |
| **Peti korak:** *poduzeti odlučne korake na jačanju prevencije i borbe protiv korupcije i organizovanog kriminala* |

* Pokazati napredak postizanjem rezultata u suzbijanju i sprečavanju korupcije na visokom nivou.
* Značajno poboljšati rezultate proaktivnih istraga, potvrđenih optužnica, krivičnog gonjenja i konačnih osuda u slučajevima korupcije i izbornih prevara, prvenstveno na visokom nivou. Predočiti detaljne podatke o rezultatima, uključujući relevantne članove krivičnih zakona.
* Usvojiti zakon o sprečavanju sukoba interesa na nivou FBiH u skladu sa evropskim i međunarodnim standardima, kao što su preporuke Venecijanske komisije i GRECO-a, i uspostaviti djelotvoran mehanizam za provjeravanje imovinskih kartona nositelja javnih funkcija na svim nivoima. (2. kvartal 2025.)
* Uskladiti pravni okvir za pitanja sukoba interesa sa evropskim i međunarodnim standardima u Republici Srpskoj i Brčko distriktu BiH. (4. kvartal 2024)
* Dovršiti pravni okvir o zaštiti prijavitelja korupcije na svim nivoima vlasti u skladu sa standardima iz Direktive (EU) 2019/1937. (1. kvartal 2025. za FBiH, 2. kvartal 2025. za ostatak zemlje)
* Pokazati napredak postizanjem rezultata u suzbijanju i sprečavanju korupcije na visokom nivou, i osigurati efikasan i nezavisan sudski proces u predmetima korupcije povezanim sa COVID-om.
* Efikasno provesti Strategiju za prevenciju i borbu protiv korupcije na državnom nivou i osigurati djelotvorno praćenje provedbe, profesionalizaciju i efikasnu koordinaciju tijela za prevenciju korupcije na svim nivoima vlasti. (2. kvartal 2025) Osigurati usklađenost strategija za borbu protiv korupcije u cijeloj zemlji. (4. kvartal 2025)
* Dovršiti profesionalizaciju tijela za borbu protiv korupcije. (2. kvartal 2025.)
* Usvojiti Budžet Institucija BiH i međunarodnih obaveza BiH za 2025. godinu, čime bi se osigurala neophodna sredstva za Centralnu izbornu komisiju BiH (CIK) da angažuje novo osoblje u svom odjeljenju za reviziju kako bi se pratilo poštivanje propisa o finansiranju političkih stranaka, u skladu sa preporukama ODIHR/GRECO. (1. kvartal 2025.)
* Usvojiti novi Zakon o finansiranju političkih stranaka u skladu sa preporukama ODIHR/GRECO. (4. kvartal 2025)

1. **Borba protiv organizovanog kriminala**

**Prioritetne preporuke iz godišnjeg izvještaja**

* uspostaviti specijalizovane međuinstitucionalne istražne timove za složene predmete, uspostaviti ured za oduzimanje nezakonito stečene imovine, unaprijediti međusobni pristup bazama podataka i blagovremenu razmjenu informacija te ojačati finansijske istrage;
* usvojiti novi Zakon o zaštiti ličnih podataka, kao preduslov za Sporazum o operativnoj saradnji sa Eurojustom, te ga potpisati i ratifikovati, uspostaviti kontakt tačku za vatreno oružje i uskladiti zakone o oružju u civilnom posjedu;
* poboljšati mehanizme civilnog nadzora nad svim policijskim snagama; dosljedno imenovati policijske direktore na osnovu zasluga.

**Peti korak:** *poduzeti odlučne korake na jačanju prevencije i borbe protiv korupcije i organizovanog kriminala*

* Pokazati napredak postizanjem rezultata u istragama, optužnicama i konačnim osudama za teški i organizovani kriminal, uključujući pranje novca i finansiranje terorizma, i unositi informacije sa svih nivoa vlasti u relevantnu bazu podataka.
* Uspostaviti kontakt tačku za vatreno oružje. (2. kvartal 2025.)
* Uskladiti propise o oružju u civilnom posjedu s *acquisem*. (2. kvartal 2025.)
* Uspostaviti na državnom nivou kapacitete za upravljanje nezakonito stečenom imovinom i odrediti ured(e) koji će omogućiti pronalaženje, utvrđivanje i oduzimanje nezakonito stečene imovine. (2. kvartal 2025.)
* Poboljšati operativnu saradnju agencija za provođenje zakona, uskladiti krivično zakonodavstvo, ojačati institucionalnu koordinaciju i razmjenu obavještajnih podataka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Pokazati napredak u provedbi Strategije i pratećih akcionih planova za borbu protiv organizovanog kriminala. Usvojiti Akcioni plan na nivou Tužilaštva RS.
* Izraditi novu procjenu prijetnje od teškog i organiziranog kriminala - SOCTA. (2. kvartal 2025.)
* Usvojiti odgovarajuće akcione planove za provedbu Strategije za borbu protiv trgovine ljudima za period od 2024. do 2027. godine i uspostaviti referalni mehanizam za BiH. (2. kvartal 2025.)
* Usvojiti strateški okvir i akcione planove za borbu protiv sajber kriminala na nivoima vlasti gdje strategije ne postoje. (2. kvartal 2025.)
* Provesti preporuke misije stručne procjene iz 2022. godine o organizovanom kriminalu i korupciji na visokom nivou.
* Pokazati napredak u provođenju finansijskih istraga paralelno sa krivičnim istragama. (4. kvartal 2025)
* Usvojiti propise o eksplozivima za civilnu upotrebu i propise o prekursorima eksploziva, u skladu sa *acquisem*. (4. kvartal 2025)
* Uvesti registre informacija o stvarnom vlasništvu sa blagovremenim i neograničenim pristupom za nadležne organe i Finansijsko-obavještajnu jedinicu (FOJ), u skladu sa *acquisem* EU. (2. kvartal 2025.)
* Potpisati revidirani Radni aranžman o saradnji sa CEPOL-om. (2. kvartal 2025.)
* Usvojiti revidirane propise o sprečavanju i suzbijanju zloupotrebe opojnih droga i poboljšati mehanizme za borbu protiv zloupotrebe droga. (4. kvartal 2025)
* Uspostaviti kontakt tačku za pitanja droga za cijelu zemlju i sistem ranog upozoravanja kako bi se poboljšala saradnja i koordinacija. (3. kvartal 2025.)
* Aktivno učestvovati u IPA projektu sa Agencijom EU za droge i izraditi radni aranžman sa Agencijom kako bi se podržalo usvajanje najboljih praksi i pristupa EU u zdravstvenim i sigurnosnim oblastima.
* Uvesti fleksibilne mehanizme koji omogućuju redovno ažuriranje liste kontroliranih psihoaktivnih supstanci.
* Izraditi i usvojiti novu državnu Strategiju za kontrolu i suzbijanje zloupotrebe opojnih droga i državni Akcioni plan protiv zloupotrebe opojnih droga 2024-2028. (3. kvartal 2025.)
* Dalje ojačati i uskladiti pravni okvir o sajber kriminalu sa *acquisem* EU, te uskladiti pravni okvir na nivou cijele zemlje. (2. kvartal 2025.)
* Potpisati Drugi dodatni protokol uz Konvenciju Vijeća Evrope o sajber kriminalu. (4. kvartal 2025)
* Aktivno sudjelovati u svim komponentama projekta *Policijska pomoć Evropske unije za Bosnu i Hercegovinu*, koji se finansira sredstvima iz IPA-e, uključujući borbu protiv organiziranog i finansijskog kriminala.

1. **Borba protiv terorizma i sprječavanje / borba protiv nasilnog ekstremizma**

* Pokazati napredak u provedbi akcionih planova cjelodržavne strategije za borbu protiv terorizma za period od 2021. do 2026.
* I dalje u vrh prioriteta staviti punu provedbu Zajedničkog akcionog plana za borbu protiv terorizma za zapadni Balkan, kao i aktivnosti predviđene odgovarajućima bilateralnim provedbenim aranžmanima, uključujući i:
  + Brzo usvajanje izmjena i dopuna Krivičnog zakona Bosne i Hercegovine kako bi se uvele kaznene odredbe koje se odnose na terorizam, odnosno obuku i putovanje u inostranstvo radi terorističkih aktivnosti, kao i zloupotrebu interneta i društvenih medija; (2. kvartal 2025.).
  + Nakon uspostavljanja Zajedničke nacionalne kontakt tačke za saradnju sa Europolom, daljnje jačanje proaktivne razmjene informacija u vezi s terorizmom i nasilnim ekstremizmom u operativne i strateške svrhe;
  + Rješavanje problema govora mržnje i terorističkih i nasilnih ekstremističkih sadržaja na internetu i društvenim mrežama kroz aktivnu saradnju s Europolom i pružaocima internet usluga, između ostalih, u cilju uklanjanja ovakvih sadržaja i pružanja alternativnog narativa;
  + Izradu zakonodavstva i smjernica o zaštiti ključne infrastrukture i javnih mjesta i uspostavljanje jedinstvenog mehanizma za procjenu prijetnji i rizika za cjelokupnu ključnu infrastrukturu. (4. kvartal 2025)
* Unaprijediti učinkovitost istraga finansiranja terorizma i krivičnog gonjenja počinitelja.
* Izraditi i provoditi programe za sprečavanje svih oblika radikalizacije, posebno, ali ne isključivo one namijenjene mladima i adolescentima, te olakšati udaljavanje od terorizma i nasilnog ekstremizma, primjenjujući cjelovit društveni pristup koji, pored sigurnosnih subjekata, uključuje i sve druge relevantne subjekte poput socijalnih radnika, stručnjaka za mentalno zdravlje, zdravstvenih radnika, obrazovni sektor, kao i organizacije civilnog društva.
* Osigurati odgovarajuće postupanje prema povratnicima sa stranih ratišta i članovima njihovih porodica, uzimajući u obzir i očekivani povratak i puštanje iz zatvora kroz:
  + cjelovit društveni pristup i multidisciplinarnu saradnju;
  + usvajanje rodno neutralnog pristupa procesuiranju povratnika sa stranih ratišta.
* Aktivno sudjelovati u svim komponentama projekta *Pomoć evropske policije Bosni i Hercegovini*, koji se finansira sredstvima iz IPA-e, uključujući borbu protiv terorizma.

1. **Upravljanje migracijama, azilom i granicama**

**Prioritetne preporuke iz godišnjeg izvještaja**

* preuzeti odgovornost za upravljanje migracijama, uključujući upravljanje prihvatnim centrima, osigurati efikasnu koordinaciju upravljanja granicom i upravljanja migracijama, garantovati pristup kvalitetnim i efikasnim procedurama azila;
* usvojiti Zakon o graničnoj kontroli i Strategiju i Akcioni plan o integrisanom upravljanju granicom za period od 2024. do 2029. godine usklađen sa *acquisem*/Schengenskim propisima, nastaviti usklađivanje s viznom politikom EU-a, posebno u pogledu trećih zemalja s potencijalnim rizicima od nezakonitih migracija ili sigurnosnim rizicima za EU te uvesti sigurnosne mjere za bolju kontrolu putnika koji dolaze iz zemalja sa bezviznim režimom.

**Šesti korak:** *odlučno unaprijediti rad na osiguravanju efikasne koordinacije upravljanja granicom i kapaciteta za upravljanje migracijama na svim nivoima, te osigurati funkcionisanje sistema azila*

* Usvojiti novu Strategiju i Akcioni plan za integrisano upravljanje granicama BiH za period 2024-2029. (2. kvartal 2025.)
* Usvojiti novi Zakon o graničnoj kontroli kojim se unapređuje politika integrisanog upravljanja granicom. (4. kvartal 2024)
* Nastaviti postepeno usklađivanje vizne politike BiH sa *acquisem* EU, prvenstveno Uredbom (EU) 2018/1806 o zemljama čijim državljanima je potrebna viza za ulazak u EU*.* (4. kvartal 2025)
* Provesti dodatne sigurnosne mjere, uključujući rigoroznije provjere državljana trećih zemalja kojima nije potrebna viza za ulazak.
* Potpisati, zaključiti i provesti Statusni sporazum prema važećoj Uredbi EBCG. (4. kvartal 2024)
* Preuzeti od međunarodnih organizacija upravljanje privremenim prihvatnim centrima, te usvojiti pravilnik o funkcioniranju privremenih prihvatnih centara i osnovati radnu grupu za pripremu plana tranzicije. Usvojiti pravni okvir za stavljanje objekta za pritvor „Lipa“ u funkciju u skladu sa nedavno usvojenim Zakonom o strancima. (2. kvartal 2025.)
* Nastaviti provedbu Akcionog plana EU za Zapadni Balkan u oblasti migracija u svim aspektima.
* Zaključiti radni aranžman sa Frontexom. (1. kvartal 2025.)
* Nastaviti provedbu Sporazuma o readmisiji između EU i BiH.
* Intenzivirati provedbu sporazuma o readmisiji sa susjednim zemljama po skraćenom postupku readmisije, prvenstveno sa Srbijom i Crnom Gorom. (2. kvartal 2025.)
* Usvojiti namjenski budžet za provedbu usvojene strategije i akcionog plana za migracije kako bi se ojačao kapacitet u oblasti upravljanja migracijama. (2. kvartal 2025.)
* Usvojiti preostale podzakonske akte na temelju Zakona o strancima. (2. kvartal 2025.)
* Preuzeti punu odgovornost za upravljanje migracijama i azilom i unaprijediti mehanizam koordinacije. (4. kvartal 2025)
* Nastaviti jačati kapacitete u oblasti azila, migracija, upravljanja granicom i povratka, te borbe protiv krijumčarenja migranata.
* Osigurati pristup valjanim i efikasnim procedurama azila.
* Nastaviti provedbu Mape puta zajedno sa Agencijom EU za azil.
* Unaprijediti efikasnost registracije i identifikacije migrantske populacije i međuinstitucionalnu saradnju, primarno povećanjem ljudskih resursa.
* Intenzivirati provedbu sporazuma o readmisiji i pojačati napore na zaključivanju dodatnih sporazuma o readmisiji sa zemljama porijekla ilegalnih migranata i drugim zemljama s visokim rizikom od migracija.
* Nastaviti osiguravati nesmetano djelovanje i saradnju s humanitarnim partnerima i organizacijama civilnog društva u rješavanju osnovnih potreba izbjeglica i migranata.
* Rješavati pitanje nezakonitih prelazaka granice na dijelu rute koja prolazi kroz BiH.
* Ubrzati uspostavu evidencije imena putnika u cilju efikasnije granične kontrole i borbe protiv terorizma izradom relevantnih propisa. (4. kvartal 2025)
* Uspostaviti sistem unaprijed dostavljenih informacija o putnicima (API) koji se zasniva na budućem zakonu o graničnoj kontroli u cilju efikasnijih graničnih kontrola i borbe protiv ilegalnih migracija/prekograničnog teškog i organiziranog kriminala. (4. kvartal 2025)
* Nastaviti napore na edukaciji nove generacije kadeta Granične policije kako bi se povećali kapaciteti Granične policije. (3. kvartal 2025.)
* Intenzivirati informativne kampanje o pravima i obavezama tokom bezviznog putovanja.
* Održavati postojeće kanale za razmjenu informacija i osigurati intenzivniju saradnju sa Evropskom komisijom i njenim agencijama za migraciju i upravljanje granicom, prvenstveno Europolom, CEPOL-om, Frontexom i EUAA.

**Aneks: 14 prioriteta iz Mišljenja Komisije o zahtjevu Bosne i Hercegovine za članstvo u Evropskoj uniji**

*Demokratija/funkcionalnost*

1. Osigurati da se izbori provode u skladu s evropskim standardima provedbom preporuka OESS-a/ODIHR-a i odgovarajućih preporuka Venecijanske komisije, uz transparentnost finansiranja političkih stranaka i održavanje lokalnih izbora u Mostaru.

2. Osigurati rezultate na svim nivoima funkcioniranja mehanizama za koordinaciju u pitanjima EU-a, uključujući izradu i donošenje nacionalnog programa za usvajanje *acquisa* EU-a.

3. Osigurati pravilno funkcioniranje Parlamentarnog odbora za stabilizaciju i pridruživanje.

4. Znatno poboljšati institucionalni okvir, među ostalim na ustavnom nivou:

1. kako bi se osigurala pravna sigurnost u pogledu podjele nadležnosti među svim nivoima vlasti;
2. kako bi se uvela klauzula o zamjeni kojom bi se državi pri pristupanju omogućilo privremeno izvršavanje nadležnosti drugih nivoa vlasti radi sprečavanja i uklanjanja povreda prava EU-a;
3. kako bi se zajamčila neovisnost pravosuđa, uključujući njegovu instituciju za samoupravu (Visoko sudsko i tužilačko vijeće);
4. kako bi se reformirao Ustavni sud, uključujući rješavanje pitanja međunarodnih sudaca, i osigurala provedba njegovih odluka;
5. kako bi se zajamčila pravna sigurnost, među ostalim osnivanjem pravosudnog tijela kojem je povjereno dosljedno tumačenje zakona u cijeloj Bosni i Hercegovini;
6. kako bi se osigurala jednakost i nediskriminacija građana, posebno uzimajući u obzir sudsku praksu Europskog suda za ljudska prava u predmetu Sejdić i Finci;
7. kako bi se osiguralo da se sva upravna tijela sa zadaćom da provode *acquis* temelje samo na stručnosti i da ukinu pravo veta pri donošenju odluka, u skladu s *acquisem*.

5. Poduzeti konkretne mjere sa svrhom promicanja okruženja pogodnog za pomirenje kako bi se prevladale posljedice rata.

*Vladavina prava*

6. Poboljšati funkcioniranje pravosuđa donošenjem novih propisa o Visokom sudskom i tužilačkom vijeću te sudovima Bosne i Hercegovine u skladu s evropskim standardima.

7. Jačati prevenciju i borbu protiv korupcije i organiziranog kriminala, uključujući pranje novca i terorizam, posebno:

1. donošenjem i provođenjem propisa o sukobu interesa i zaštiti prijavitelja korupcije;
2. osiguravanjem djelotvornog funkcioniranja i koordinacije tijela za borbu protiv korupcije;
3. usklađivanjem zakonodavstva i jačanjem kapaciteta u području javne nabavke;
4. osiguravanjem djelotvorne suradnje među tijelima za provedbu zakona i tužilaštvima;
5. pokazivanjem napretka u postizanju rezultata proaktivnih istraga, potvrđenih optužnica, krivičnog gonjenja i pravomoćnih presuda protiv organiziranog kriminala i korupcije, među ostalim na korupcije na visokom nivou;
6. depolitiziranjem i restrukturiranjem javnih poduzeća te osiguravanjem transparentnosti procesa privatizacije.

8. Osigurati djelotvornu koordinaciju kapaciteta za upravljanje granicama i za upravljanje migracijama na svim nivoima te osigurati funkcioniranje sistema azila.

*Temeljna prava*

9. Jačati zaštitu prava svih građana, posebno osiguravanjem provedbe propisa o zabrani diskriminacije i rodnoj ravnopravnosti.

10. Osigurati pravo na život i zabranu mučenja, posebno a) ukidanjem upućivanja na smrtnu kaznu u ustavu Republike Srpske i b) određivanjem nacionalnog preventivnog mehanizma za borbu protiv mučenja i zlostavljanja.

11. Osigurati poticajno okruženje za civilno društvo, posebno poštovanjem evropskih standarda o slobodi udruživanja i slobodi okupljanja.

12. Jamčiti slobodu izražavanja i medija te zaštitu novinara, posebno a) osiguravanjem odgovarajućeg pravosudnih postupaka u slučajevima prijetnji i nasilja nad novinarima i medijskim djelatnicima te b) osiguravanjem finansijske održivosti javnog radiotelevizijskog sistema.

13. Poboljšati zaštitu i uključivanje ranjivih grupa, posebno osoba s invaliditetom, djece, pripadnika zajednice LGBTI, pripadnika romske zajednice, zatvorenika, migranata i tražitelja azila te raseljenih osoba i izbjeglica, u skladu s ciljem zaključivanja Aneksa VII. Mirovnom sporazumu iz Daytona.

*Reforma javne uprave*

14. Dovršiti ključne mjere reforme javne uprave usmjerene na poboljšanje cjelokupnog funkcioniranja javne uprave osiguravanjem stručne i depolitizirane državne službe te usklađenog cjelodržavnog pristupa donošenju politika.